Åpningen er oppkalt etter den jødisk-danske mesterspilleren Aaron Nimzowitsch, opprinnelig fra Latvia i Det russiske imperiet, mens «indisk» er en betegnelse for «hypermoderne» åpninger med 1.d4 Sf6 der svarts okkupasjon av sentrum med bønder utsettes. Ifølge Anish Giri skyldes betegnelsen «indisk» på en rekke forskjellige åpninger at indiske mestere har hatt en forkjærlighet for åpningssystemer hvor bøndene ikke beveger seg to felt i sine første trekk, ettersom reglene i Chaturranggha, indisk sjakk, ikke tillot dette.